b'\n_START_ARTICLE_\nDrago Gantar\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini malega trgovca Mateja in gospodinje Marije Gantar rojene Ipavec. Ljudsko \xc5\xa1olo je kon\xc4\x8dal v rojstnem kraju, nato je v gori\xc5\xa1kem dija\xc5\xa1kem semeni\xc5\xa1\xc4\x8du obiskoval klasi\xc4\x8dno gimnazijo, maturiral pa je v Ljubljani. Leta 1950 je doktoriral ekonomski fakulteti tr\xc5\xbea\xc5\xa1ke Univerze. V letih 1948\xe2\x88\x921960 v Trstu pou\xc4\x8deval na raznih slovenskih srednjih \xc5\xa1olah. Ker pa je bila \xc5\xa1ola za strokovno razgledanega in podjetnega Gantarja premajhen iziv je leta 1960 odprl svoj posvetovalni biro in se uveljavil kot gospodarski svetovalec. V za\xc4\x8detku leta 1973 je postal ravnatelj Hranilnice in posojilnice (HiP) na Op\xc4\x8dinah in jo vodil do smrti. Na tem mestu je razvil svojo strokovnost, znanje delavnost in prijazen odnos do strank do te mere, da je ta slovenski denarni zavod pripeljal do moderne finan\xc4\x8dne ustanove. Zaradi uspehov pri vodenju HiP je bil izvoljen za \xc4\x8dlana upravnega odbora De\xc5\xbeelne federacije hranilnic in posojilnic v Vidmu. Velik je bil tudi njegov prispevek k delovanju ban\xc4\x8dne sekcije Slovenskega de\xc5\xbeelno gospodarskega zdru\xc5\xbeenja._NEWLINE_Gantar je veliko pomagal slovenskim kulturnim ustanovam in \xc5\xa1portnim dru\xc5\xa1tvom. Bil je med pobudniki in ustanovitelji leta 1954 ponovno o\xc5\xbeivljenega tednika Novi list, v katerem je v vodstvu sodeloval skoraj 20 let. Bil je tudi soustanovitelj in odbornik zadruge Na\xc5\xa1 Kras ter ustanovni \xc4\x8dlan \xc5\xa1portnega dru\xc5\xa1tva Polet, ve\xc4\x8d let pa predsednik ko\xc5\xa1arkarskega dru\xc5\xa1tva Jadran.'